**Felhívás**

Zsámbok Község Önkormányzatának Képviselő-testülete a tulajdonát képező per, igény és tehermentes

**Zsámbok,**  **Vásár tér** **7. sz. (hrsz: 430)** kivettlakóház, udvar megjelölésű ingatlant

**értékesítésre meghirdeti**.

A telek mérete: 1267 m2, a lakás jellemző paraméterei: hasznos alapterülete 90 m2, helységei: 2 szoba, konyha, fürdőszoba. Komfortfokozata: komfortos.

Az ingatlan a helyi építési szabályzat alapján LF2 övezeti besorolásban van.

Az ingatlan forgalmi értéke, minimális eladási ára: **bruttó 10.000.000 Ft**.

Az ingatlanra a Nemzeti Vagyonról szóló törvény 14.§ (2) bekezdése alapján a Magyar Államot elővásárlási jog illeti meg.

Az ingatlanon bérleti jogviszony áll fenn. A bérlőnek a Magyar Államot követően elővásárlási joga van az ingatlanra.

Az ingatlan vételárát a szerződés megkötésekor egy összegben átutalással kell az eladónak megfizetni.

A pályázat kiírója fenntartja azon jogát, hogy a pályázatot indokolás nélkül eredménytelennek nyilvánítsa.

Az Önkormányzat a nyertes ajánlatban szereplő ajánlattevővel köt ingatlan adásvételi szerződést. Az ingatlan adásvételi szerződésben csak és kizárólag azon személy jelölhető meg szerződő félnek, aki a pályázatban, mint ajánlattevő megjelölésre került.

Az ajánlattevőnek az ajánlatot tartalmazó formanyomtatványt, zárt borítékban, legkésőbb

**2025. június 16. 9.00 óráig**

van lehetősége benyújtani Zsámbok Község Önkormányzatához (Zsámbok, Bajza L. tér 10.) személyesen, vagy meghatalmazott útján.

A pályázaton résztvevőket levélben, vagy telefonon értesítjük a pályázat eredményéről.

Az ajánlattevő a benyújtott ajánlatához a benyújtástól számított **60 napig** kötve van (ajánlati kötöttség).

Zsámbok, 2025. június 2.

Zsámbok Község Önkormányzata